stanford-oval/wikipedia huggingface dataset:
Aaron Donald

| Aaron Donald |
| --- | --- |
 Donald vuonna 2015
Henkilötiedot
Syntynyt: 23. tammikuuta 1991 Pittsburgh, Pennsylvania
Kansalaisuus:   Yhdysvallat
Amerikkalaisen jalkapallon pelaaja
Pituus:  185 cm
Paino:  127 kg
Pelipaikka:  Puolustuksen sisempi linjamies
Pelinumero:  99
Pelaajaura
Seurat:  Los Angeles Rams
NFL-varaus:  13. varaus, 2014 St. Louis Rams
Pääsarjaura:  2014–2023
Aaron Charles Donald (23. tammikuuta 1991 Pittsburgh, Yhdysvallat) on yhdysvaltalainen entinen amerikkalaisen jalkapallon pelaaja. Donaldin pelipaikka oli puolustuksen sisempi linjamies. Donald edusti koko ammattilaisuransa Los Angeles Ramsia, joka pelasi vuoteen 2015 saakka St. Louisissa. Collegessa Donald pelasi Pittsburghin yliopistossa, jossa voitti parhaan yliopistopelaajan palkinnon Lombardi Awardin vuonna 2013. Donald on arvioitu yhdeksi parhaimmaksi puolustajaksi NFL:ssä. Kymmenen kautta kestäneellä urallaan Donald valittiin joka vuosi NFL:n tähdistöotteluun ja yhdeksän kertaa NFL:n tähdistökentälliseen sekä vuosina 2017, 2018 ja 2020 runkosarjan parhaaksi puolustajaksi.
Ura > College

Donald aloitti Pittsburghin yliopistossa vuonna 2010, jolloin hän pelasi heti täyden 13 ottelun kauden. Hän teki kauden aikana 11 taklausta ja kaksi säkitystä. Seuraavalla kaudella Donald teki 13 ottelussa 45 taklausta ja 11 säkitystä. Hänet valittiin myös FoxSportsNext.comin toiseen All-America Teamiin, sekä myös sarjan valmentajien valitsemana All–Big Eastin toiseen joukkueeseen. Kolmantena vuotenaan Donald valittiin All–Big Eastin ensimmäiseen joukkueeseen. Vuonna 2012 hän teki 64 taklausta ja 5,5 säkitystä. Viimeisenä vuonnaan Donald teki 59 taklausta, 11 säkitystä sekä aiheutti neljä rähmäystä. Kauden päätteeksi Donald voitti parhaan pelaajan palkinnon Lombardi Awardin, parhaan puolustajan palkinnon Bronko Nagurski Trophyn, parhaan puolustajan palkinnon Chuck Bednarik Awardin sekä parhaan linjamiehen palkinnon Outland Trophyn.
Tilastot

Tilastoissa on vain runkosarjaottelut
Tilastot > College

| Kausi | Joukkue | Ottelut | Taklaukset | Säkitykset | Syötönkatkot | Rähmäykset |  |
| --- | --- | --- | --- | --- | --- | --- | --- |
| 2010 | Pittsburgh | 13 | 11 | 2,0 | 0 | 0 |  |
| 2011 | Pittsburgh | 13 | 45 | 11,0 | 0 | 1 |  |
| 2012 | Pittsburgh | 13 | 64 | 5,5 | 0 | 1 |  |
| 2013 | Pittsburgh | 13 | 59 | 11,0 | 0 | 4 |  |
Tilastot > Ammattilaisena

| Kausi | Joukkue | Ottelut | Taklaukset | Säkitykset | Syötönkatkot | Rähmäykset |  |
| --- | --- | --- | --- | --- | --- | --- | --- |
| 2014 | St. Louis Rams | 16 | 48 | 9,0 | 0 | 2 |  |
| 2015 | St. Louis Rams | 16 | 69 | 11,0 | 0 | 0 |  |
| 2016 | Los Angeles Rams | 16 | 47 | 8,0 | 0 | 2 |  |
| 2017 | Los Angeles Rams | 14 | 41 | 11,0 | 0 | 5 |  |
| 2018 | Los Angeles Rams | 16 | 59 | 20,5 | 0 | 4 |  |
| 2019 | Los Angeles Rams | 16 | 48 | 12,5 | 0 | 2 |  |
| 2020 | Los Angeles Rams | 16 | 45 | 13,5 | 0 | 4 |  |
| 2021 | Los Angeles Rams | 17 | 84 | 12,5 | 0 | 4 |  |
| 2022 | Los Angeles Rams | 11 | 49 | 5,0 | 0 | 1 |  |
| 2023 | Los Angeles Rams | 16 | 53 | 8,0 | 0 | 0 |  |
Palkinnot ja saavutukset > College

Lombardi Award – 2013
Nagurski Award – 2013
Chuck Bednarik Award – 2013
Outland Trophy – 2013
Palkinnot ja saavutukset > Ammattilaisena

Henkilökohtaiset palkinnot
Pro Bowl – 2014, 2015, 2016, 2017, 2018, 2019, 2020, 2021, 2022, 2023 (10)
All-Pro, 1. joukkue – 2015, 2016, 2017, 2018, 2019, 2020, 2021, 2023 (9)
NFL Defensive Rookie of the Year – 2014
AP Defensive Player of the Year – 2017, 2018, 2020 (3)
Joukkuepalkinnot
NFL-liigan mestaruus, Super Bowl LVI – 2021 (1)
National Football Conferencen mestaruus – 2018, 2021 (2)
Talonpoikaispurjehdus Helsingin pitäjässä 1500-luvulla

| Talonpoikaispurjehdus Helsingin pitäjässä 1500-luvulla – Bondesegling i Helsinge på 1500-talet |
| --- | --- |

Kirjailija:  Bengt Eriksson
Kieli:  suomi, ruotsi
Genre:  tietokirja
Kustantaja:  Silvolan pientaloyhdistys ry
Julkaistu:  2009
Sivumäärä:  343
ISBN:  978-952-92-4880-3
Löydä lisää kirjojaKirjallisuuden teemasivulta
Talonpoikaispurjehdus Helsingin pitäjässä 1500-luvulla – Bondesegling i Helsinge på 1500-talet on vuonna 2009 julkaistu Bengt Erikssonin kirjoittama tietokirja, joka kertoo Helsingin pitäjän elämästä 1500-luvulla, jolloin pitäjä oli talonpoikaispurjehduksen ja maakaupan keskus Uudellamaalla. Kirjan on kustantanut Silvolan Pientaloyhdistys ry.
Jatkuvat sodat, merirosvous ja kaappaukset Suomenlahdella sekä kruunun kiellot asettivat melkoiset haasteet talonpoikien matkoille, mutta suolan ja viljan hankinta Tallinnasta oli välttämätöntä Uudenmaan rannikon väestölle, joka kärsi katovuosista ja sotien hävityksistä. Kirjassa on esitetty uutta tietoa 1500-luvun laivureiden aluksista analysoimalla Itämeren eri alueiden keskiaikaisia laivahylkyjä sekä talonpoikien myöhemmin käyttämiä venetyyppejä.
Kaksikielisen kirjan kuvituksena on satoja valokuvia, karttoja ja piirroksia Suomen historian eri ajoilta. Kirjoittaja on useiden vuosien haastattelujen, arkistotutkimusten ja analyysien avulla tuottanut uutta, ennen julkaisematonta materiaalia keski- ja renessanssiajan tapahtumista, olosuhteista ja merenkulusta. Hankkeen tuloksena on syntynyt nelivärinen noin 350-sivuinen hakuteos.
Aiheesta muualla

Ekberg, Henrik: Mellannyländska bondesegel på Finska viken. Västra Nyland, 27.6.2009.  Artikkelin verkkoversio. Viitattu 26.3.2011. (ruotsiksi)[vanhentunut linkki]
Huhta, Matti: Vantaankoski oli keskiajalla  kauppalaivureiden keskus. Helsingin sanomat, 22.6.2009.  Artikkelin verkkoversio. Viitattu 26.3.2011.
Tieaho, Matti: Suomenlahden yli vaaroja uhmaten. Kymen Sanomat, 25.11.2009.  Artikkelin verkkoversio. Viitattu 26.3.2011.
Talonpoikaisarmeijan lauluja

| Talonpoikaisarmeijan lauluja Eri esittäjiä, Olli Heikkilän orkesteri |
| --- | --- | --- |

Kokoelmalevyn tiedot
 Julkaistu: 1970
 Formaatti: LP
 Tekijä(t): Olli Heikkilä (sovittaja)
 Tyylilaji: sotilasmusiikki, kansanmusiikki
 Kesto: 36.09
 Levy-yhtiö: Scandia
Talonpoikaisarmeijan lauluja on levy-yhtiö Scandian vuonna 1970 julkaisema kokoelma-albumi. Kappaleiden tyyli vaihtelee sotilasmarsseista huumorilauluihin, muuta niitä yhdistävät isänmaalliset teemat ja yhteys vuoden 1918 tapahtumiin. Warner Music Finland julkaisi vuonna 1997 pääosin samoista kappaleista 20 suosikkia -sarjassa CD:n Muistoja pohjolasta – Valkoisen Suomen lauluja.
Kappaleet

Tuntematon (mieskuoro): 30-vuotisen Sodan Marssi – 1.52 (säv. tuntematon, san. Zacharias Topelius, Yrjö Veijola (käännös))
Jussi Raittinen: Banzai – 2.23 (säv. trad., san. tuntematon)
Marjatta Leppänen: Laulu maailmansodasta – 2.51 (säv. trad., san. tuntematon)
Reijo Frank: Saksan keisari Wilhelmi – 2.06 (säv. trad., san. tuntematon)
Eija Merilä: Kerenski – 2.53 (säv. Saša Makarov, san. tuntematon)
Sakari Halonen, tuntematon (piano): Tavaritshin svabodaseikkailut – 2.57 (säv. tuntematon, san. J. Alfred Tanner)
Tuntematon (mieskuoro): Vala – 2.04 (säv. trad. (Unkari), san. J. Alfred Tanner)
Tuntematon (mieskuoro): Käy rohkeena taistoon – 1.48 (säv. Sam Sihvo, san. Aarne Sihvo)
Reijo Frank: Jääkärin kaiho – 2.50 (säv. trad. (Liperi), san. Elli Hällström)
Tuntematon (mieskuoro): Vöyrin marssi – 1.32 (säv. trad., san. tuntematon)
Tuntematon (mieskuoro): Vapaussoturin valloituslaulu – 3.43 (säv. tuntematon, san. Ilmari Kianto)
Jussi Raittinen: Kuularuiskulaulu – 2.32 (säv. trad., san. "M. Turma")
Reijo Frank: Muistoja Pohjolasta – 1.53 (säv. Sam Sihvo, san. "R. Reima")
Tuntematon (mieskuoro): Jääkärien marssi – 2.18 (säv. Jean Sibelius, san. Heikki Nurmio)
Suomen europarlamenttivaalit

Suomen europarlamenttivaaleissa valitaan Euroopan parlamenttiin Suomesta europarlamentaarikkoja eli meppejä. Suomen parlamenttipaikkojen määrä on laskenut vaalikausien mittaan. Ensimmäisissä vaaleissa Suomesta valittiin 16 parlamentaarikkoa, vaalikaudelle 2004–2009 14 ja vaalikaudelle 2009–2014 valittavien määräksi asetettiin 13 parlamentaarikkoa.
Europarlamenttivaaleissa koko Suomi muodostaa yhden vaalipiirin. Ehdokkaita Suomessa järjestettävään europarlamenttivaaliin voivat asettaa rekisteröidyt puolueet sekä vähintään 2 000 kannattajan valitsijayhdistykset. Suomessa on käytössä suhteellinen vaalitapa, kunta- ja eduskuntavaaleista tuttu D'Hondtin menetelmä.
Kukaan Suomessa rekisteröityjen puolueiden tai valitsijayhdistysten ehdokkaista ei Euroopan parlamenttiin päästyään toimi siellä kansallisten puolueiden ehdoilla, vaan jokaisen ehdokkaan pitää liittyä monikansalliseen europarlamenttiryhmään tai jättäytyä itsenäiseksi. Itsenäiseksi jääminen heikentää edustajan saamaa taloudellista tukea. Euroopan parlamentin tarkoituksena on muodostaa yksi valtiollinen kokonaisuus, jossa parlamentin jäsenet työskentelevät 28 jäsenvaltionsa periaatteiden mukaan aatesuunniksi järjestäytyneitä sen lisäksi että edustavat vaalipiiriään.
Tätä varten Suomen Kristillisdemokraatit on toiminut ensiksi Suomen Keskustasta ja Ruotsalaisesta kansanpuolueesta valittujen Euroopan parlamentin jäsenten kanssa samassa Euroopan parlamentin ryhmässä. Myöhemmin kristillisdemokraatit siirtyivät samaan ryhmään kuin missä Kansallisen Kokoomuksen piiristä ehdokkaiksi asetetut ovat toimineet. Ryhmä, jossa Suomen Sosialidemokraattinen Puolue on toiminut ja toimii, on Euroopan sosialidemokraattisen puolueen toimintaan liittyvässä ryhmässä. Perussuomalaiset mepit kuuluvat Euroopan konservatiivien ja reformistien ryhmään. Vasemmistoliiton ehdokaslistalla olleet Euroopan parlamentin jäsenet ovat olleet kolmannessa Euroopan parlamentin ryhmässä.
Äänioikeus

Suomessa järjestettävissä europarlamenttivaaleissa ovat äänioikeutettuja kaikki Suomen kansalaiset jotka ovat vaalipäivään mennessä täyttäneet 18 vuotta sekä muiden Euroopan unionin jäsenmaiden 18 vuotta täyttäneet kansalaiset joiden kotikunta on Suomessa. Kukin äänestäjä voi äänestää kuitenkin vain yhdessä unionin jäsenmaassa. Vieraiden maiden kansalaisten tulee ilmoittautua äänioikeusrekisteriin saadakseen äänioikeuden asuinmaassaan. Rekisteriin ilmoittautuminen johtaa äänioikeuden menettämiseen äänestäjän kotimaassa.
Europarlamenttivaalien tulokset Suomessa

Suomen europarlamenttivaalit 1996
Suomen europarlamenttivaalit 1999
Suomen europarlamenttivaalit 2004
Suomen europarlamenttivaalit 2009
Suomen europarlamenttivaalit 2014
Suomen europarlamenttivaalit 2019
Suomen europarlamenttivaalit 2024
Aiheesta muualla

Kuvia tai muita tiedostoja aiheesta Suomen europarlamenttivaalit Wikimedia Commonsissa
Euroopan parlamentin Suomen tiedotustoimisto
Suomen vaalit
Swazimaan vaakuna

Swazimaan vaakuna
Swazimaan vaakuna on Swazimaan kansallistunnus lipun, moton ja kansallislaulun ohella. Leijona edustaa Swazimaan kuningasta Mswati III:ta ja norsu Kuningataräitiä. Keskellä olevassa Ngunin kilvessä on kaksi keihästä, jotka kuvaavat rauhaa mustien ja vaaleiden välillä. Samaa symbolia käytetään myös Swazimaan lipussa.
Afrikan valtioiden vaakunat
Algeria
Angola
Benin
Botswana
Burkina Faso
Burundi
Djibouti
Egypti
Eritrea
Etelä-Afrikka
Etelä-Sudan
Etiopia
Gabon
Gambia
Ghana
Guinea
Guinea-Bissau
Kamerun
Kap Verde
Kenia
Keski-Afrikan tasavalta
Komorit
Kongon demokraattinen tasavalta
Kongon tasavalta
Lesotho
Liberia
Libya
Madagaskar
Malawi
Mali
Marokko
Mauritania
Mauritius
Mosambik
Namibia
Norsunluurannikko
Niger
Nigeria
Päiväntasaajan Guinea
Ruanda
Sambia
São Tomé ja Príncipe
Senegal
Seychellit
Sierra Leone
Somalia
Sudan
Swazimaa
Tansania
Togo
Tšad
Tunisia
Uganda
Zimbabwe
T9

T9-tekstinsyöttö nopeuttaa kirjoittamista puhelimilla, joissa jokaiselle kirjaimelle ei ole erillistä painiketta. Kuvassa Nokia 2760, jossa T9 on käytössä.
T9 (Text on 9 keys) on Tegic Communications -yrityksen kehittämä matkapuhelimissa käytetty ennakoiva tekstinsyöttöjärjestelmä. Muun muassa Benefon, Nokia, LG, Samsung, BenQ-Siemens, Sony Mobile Communications, ja Sanyo ovat käyttäneet tekniikkaa puhelimissaan. Pääkilpailijoita T9:lle ovat Motorolan iTap ja Eatonin kehittämä LetterWise.
T9:n tarkoituksena on helpottaa tekstiviestien kirjoittamista pienillä
matkaviestimillä. Järjestelmä mahdollistaa sanojen kirjoittamisen yhdellä näppäimenpainalluksella kirjainta kohti. Perinteisesti käytetyssä tekstinsyötössä yhteen näppäimeen liittyy useita merkkejä, ja kirjaimen tuottaminen vaatii yleensä useita näppäimenpainalluksia.
T9-järjestelmä perustuu puhelimeen talletettuun sanaluetteloon, josta ohjelmisto
etsii kaikki syötettyä näppäinyhdistelmää vastaavat sanat.
Ennakoiva tekstinsyöttöjärjestelmä oppii käyttäjän yleisimmin käyttämät sanat.
Tämän johdosta järjestelmän käyttäminen nopeutuu ajan kuluessa, koska järjestelmä
osaa ensimmäiseksi tarjota sanakirjasta löytyvää todennäköisintä sanaa. Järjestelmälle varatun muistin täyttyessä vähiten käytetty sana korvautuu viimeksi tallennetulla. Listan seuraavat
sanat saa näkyviin painamalla puhelimeen määriteltyä seuraava-näppäintä
yhden tai useamman kerran. Nokian puhelimissa toimintoa vastaa
*-näppäin.
Käyttäjä pystyy laajentamaan sanaluetteloa lisäämällä sinne puuttuvia sanoja.
Sijamuotojen vuoksi uusien sanojen käyttö ei suomen kielessä 
toimi yhtä tehokkaasti kuin esimerkiksi englannissa.
T9 on saatavissa yli 50 kielelle. Länsimaisten kielten lisäksi T9 tukee
myös mm. kiinaa, koreaa ja japania.
Historia

T9-järjestelmän kehitti yhdysvaltalainen Tegic Communications -yhtiö, jonka päätuote T9 oli. AOL osti yhtiön vuonna 1999. Nuance Communications osti Tegicin ja sen mukana T9-ohjelmiston vuonna 2007 yrityskaupalla, jonka kokonaisarvo oli noin 265 miljoonaa dollaria. Yrityskaupan aikaan T9-ohjelmisto oli lisätty maailmanlaajuisesti 2,5 miljardiin puhelimeen.
Kirjoittaminen T9:ää käyttäen

Kirjoita sana painamalla kirjainta kohti yhtä näppäintä. Näytöllä sana voi muuttua jokaisen näppäinpainalluksen jälkeen.
Kun koko sana on valmis, hyväksy sana syöttämällä välilyönti.
Jos T9:n näyttämä sana ei ole oikea, vaihda sanaa seuraava-näppäimellä.
Jos sanaa ei löydy puhelimen sanakirjasta, voi uuden sanan lisätä T9:n sanakirjaan. Lisääminen tapahtuu lisäystilassa. Sanakirja täydentyy tällä uudella sanalla käyttäjän kirjoitettua ja hyväksyttyä se.
Aiheesta muualla

T9-sivusto (Arkistoitu – Internet Archive) (englanniksi)
Swazimaan lippu

Swazimaan lippu
Swazimaan lippu on Swazimaan kansallistunnus vaakunan, moton ja kansallislaulun ohella. Se on otettu käyttöön 6. lokakuuta 1968.
Punainen väri symboloi Swazimaan menneisyyttä, sininen puolestaan rauhaa ja tasapainoisuutta. Keltainen väri symboloi maan varoja. Lipun keskellä symboloivat kilpi ja kaksi keihästä maan turvaa vihollisilta. Kilven värit kuvaavat rauhaa mustien ja valkoihoisten välillä.
Tapani Haapakoski

Jouni Tapani Haapakoski (s. 14. kesäkuuta 1953 Ylivieska) on suomalainen seiväshyppääjä. Hän edusti Ylivieskan Kuulaa ja häntä valmensi Aulis Kairento.
Haapakoski sijoittui Montréalin olympialaisissa 1976 viidenneksitoista tuloksella 520 cm. Sisäratojen EM-kilpailuissa 1977 San Sebastiánissa hän oli kahdeksas ylitettyään tasan viisi metriä. Prahan EM-kilpailuissa 1978 hän sijoittui kymmenenneksi tuloksella 530 cm. Moskovan olympialaisissa 1980 Haapakoski oli yhdeksäs hypättyään 545 cm ja Grenoblen EM-hallikilpailuissa 1981 viidestoista tuloksella 525 cm.
Haapakoski edusti Suomea aikuisten maaotteluissa ja Euroopan cupin kilpailuissa vuosina 1975–1981. Hän hyppäsi ennätyksensä 555 cm Raahessa 13. heinäkuuta 1980. Sisäradoilla hän hyppäsi parhaimmillaan 545 cm Vierumäellä 1981.
Haapakoski voitti ulkoratojen Suomen mestaruuden Turussa 1976 tuloksella 535 cm. SM-hopeaa hän saavutti 1975 ja 1977 sekä SM-pronssia 1978, 1979, 1980 ja 1986. Sisäratojen Suomen mestaruuden hän voitti 1977, 1979 ja 1981.
Urheilu-uransa jälkeen Haapakoski jatkoi jo uransa aikana hyppääjäkaverinsa Raimo Eskolan kanssa perustamassaan Raita Sport-yrityksessä, joka aloitti liiketoiminnan tuomalla lajinsa hyppyseipäitä Suomeen laajentaen edelleen alastulopehmusteiden maahantuontiin. Yritys toimi Oulaisissa. Yrityksessä Eskola toimi toimitusjohtajana ja Haapakoski vastasi myynnistä. He myivät yrityksensä vuonna 2001 kilpailijalleen Kerko Sportille, jossa Haapakoski jatkoi myyntipäällikkönä eläköitymiseensä vuoteen 2017 asti.
Tapani Hellstén

Aimo Tapani Hellstén (s. 6. syyskuuta 1957 Kuusamo) on Kevan varatoimitusjohtaja ja entinen Hämeenlinnan kaupunginjohtaja. Hän toimi muun muassa Hämeenlinnan kaupungin apulaiskaupunginjohtajana, Hämeen lääninhallituksessa pääsihteerinä ja neuvottelevana virkamiehenä sekä ministerin erityisavustajana sisäasiainministeriössä, kunnes aloitti Hämeenlinnan kaupunginjohtajana vuonna 2001. Marraskuussa 2012 hänet valittiin Kevan varatoimitusjohtajaksi.
Hellstén kirjoitti ylioppilaaksi 1981 ja valmistui hallintotieteiden maisteriksi Tampereen yliopistosta 1989. Työuransa hän aloitti SDP:n kunnallisasiainsihteerinä 1988–1991 ja siirtyi Hämeen lääninhallituksen pääsihteeriksi vuosiksi 1991–1993. Seuraavaksi Hellstén työskenteli Tukholmassa Civildepartmentin virkamiehenä 1993–1994, mutta palasi pian takaisin Hämeen lääninhallituksen pääsihteerin virkaan vuosiksi 1994–1995. Vuodet 1995–1997 hän toimi Lipposen I hallituksen kunta- ja hallintoministeri Jouni Backmanin erityisavustajana. Sitten Hellstén siirtyi Hämeenlinnan kaupungin palvelukseen, ensin apulaiskaupunginjohtajaksi 1997–2002 ja myöhemmin kaupunginjohtajaksi 2003–2013. Julkisoikeudellisen eläkelaitoksen Kevan varatoimitusjohtajana Hellstén aloitti 2013.
Tan Dun

| Tan Dun> 譚盾 |
| --- | --- |

Henkilötiedot
Syntynyt: 18. elokuuta 1957 (ikä 67)
Muusikko
Tyylilajit:  ooppera 
Soittimet:  lemmenviulu 
Palkinnot
 Grawemeyer-palkinto  Oscar-palkinto 
Aiheesta muualla
Kotisivut
  [ Muokkaa Wikidatassa ] [ ohje ]  
Tan Dun (kiin. 譚盾, s. 18. elokuuta 1957) on kiinalainen säveltäjä, joka on teoksissaan yhdistellyt kiinalaista ja länsimaista taidemusiikkia. Hän voitti vuonna 1998 Grawemeyer-palkinnon teoksellaan Marco Polo ja vuonna 1996 Glenn Gould -säätiön City of Toronto - Glenn Gould International Protégé Prize in Music -palkinnon. Hän on voittanut myös Oscar-palkinnon tekemästään musiikista elokuviin Hero ja Hiipivä tiikeri, piilotettu lohikäärme.
Tan Dun syntyi Simaon kylässä Hunanin provinssissa. Hän liittyi nuorena valtion tukemaan perinteistä kiinalaista oopperaa esittävään ryhmään. Myöhemmin hän opiskeli muun muassa Toru Takemitsun johdolla Kiinan konservatoriossa ja myöhemmin vuodesta 1985 New Yorkissa Columbian yliopiston tohtoriohjelmassa  Chou Wen-chungin johdolla. New Yorkissa Tan tutustui modernistisiin säveltäjiin kuten Philip Glassiin, John Cageen, Meredith Monkiin ja Steve Reichiin.
Tanin teoksissa käytetään usein uusia ja orgaanisia soittimia: esimerkiksi hänen teoksessaan Matteuksen vesipassio ääniä synnytetään vesiastioissa perinteisten lyömäsoittimien rinnalla. Paperikonsertossa ääniä synnytetään vain paperia käsittelemällä.
Levytyksiä

Netherlands RCO, Stephen Bryant, Alexandra Montano: Marco Polo, Sony, 1997
The Helsinki Philharmonic,Muhai Tang, Kari Kropsu:  Out of Peking Opera and More, Ondine, 1998
Berlin RIAS Chamber Chorus, Stephen Bryant, Maya Beiser: Water Passion after St. Matthew, Sony, 2002
Aiheesta muualla

Tan Dunin viralliset kotisivut (Arkistoitu – Internet Archive) (englanniksi)
Sony Classical: Tan Dun (Arkistoitu – Internet Archive) (englanniksi)
Radio86.fi: Tan Dun saa veden ja paperin soimaan
Static

| Static |
| --- | --- |
 Static vuonna 2008 Terror Titans sarjakuvassa.
Luoja(t):  Dwayne McDuffie John Paul Leon
Kustantamo:  DC Comics
Ensiesiintyminen:  "Static" (kesäkuu 1993)
Henkilötiedot
Oikea nimi:  Virgil Ovid Hawkins
Status:  aktiivinen
Pituus:  170 cm
Paino:  64 kg
Ryhmäsidokset:  Teinititaanit
Edelliset ryhmäsidokset:  Shadow Cabinet
Henkilöllisyydet:  Virg
Voimat:  Sähkömagnetismi
Suhteet
Sukulaiset:  Robert Hawkins (isä) Jean Hawkins (äiti) Sharon Hawkins (sisko) Homer Hawkins (isoisä)
Static, siviilinimeltään Virgil Hawkins, on Milestone Comics -kustantamon sarjakuvissa esiintyvä supersankari. Dwayne McDuffien ja John Paul Leonin luoma hahmo esiintyi ensimmäisen kerran vuonna 1993 Static -sarjakuvalehden ensimmäisessä numerossa. Hahmo on toiminut Teinititaanien avustavana jäsenenä.
Historia

Hahmon luonut McDuffie on kertonut, että alun perin oli tarkoitus kehittää Static Marvel Comicsille, mutta lopulta siitä tuli hänen ja Denys Cowanin, Michael Davisin, sekä Derek T. Dinglen perustaman Milestone Median keulahahmo. Staticin luomisessa suurena vaikuttajana oli Hämähäkkimies, joka vaikutti myös osittain siihen, että Static luotiin teini-ikäiseksi sankariksi. Hahmosta tuli ensi esiintymisensä jälkeen Milestone Comicsin menestynein hahmo, joka oli osittain DC Comicsin omistuksessa. Static näytti kuitenkin tulevan finaaliinsa vuonna 1997, kun vuonna 1993 aloitettu sarjakuva Static lopetettiin 45 numeron jälkeen. Kolme vuotta myöhemmin Kids' WB:llä esitetty piirrossarja Static Shock nosti hahmon takaisin julkisuuteen, jonka ansiosta hahmosta tehtiin vuonna 2001 lyhytsarjakuvasarja Static Shock: Rebirth of the Cool.
Hahmosta luotiin uusi versio vuonna 2020 Milestone Returns sarjakuvatarinassa, joka sijoittuu fiktiiviseen Maa-M universumiin.
Voimat ja kyvyt

Staticista tuli mutantti-ihminen hänen jouduttuaan kyynelkaasun ja mutaatiokemikaalin sekoituksen altistumaksi. Tämän myötä hän sai kyvykseen manipuloida ja hallita sähkömagneettisia Ilmiöitä.
Staticin keho kykenee tuottamaan raakaa sähkömagneettista energiaa, jota hän on oppinut manipuloimaan, hallitsemaan, aistimaan sähkömagneettisia energialähteitä ja hallitsemaan eri etäisyyksiä vaativia hyökkäyksiä. Static kykenee myös kuuntelemaan radioaaltoja, jonka avulla hän voi muun muassa kuunnella poliisien yksityisradiota tai eri radioasemia.
Sähkömagneettinen voimasalama: Static voi ampua sähkömagneettista energiaa käsistään, käyttäen sitä esimerkiksi aseena tai sähköistämään esineitä. Lisäksi hän luoda kyvyllänsä suojia ja esteitä.
Sähkömagneettinen kenttä: Static voi tuottaa samantapaisen sähkömagneettisen kentän, kuten maaplaneetta ja aurinko.
Sähkömagneettinen leijunta: Static voi lennättää eri kohteita, joista metallia sisältävät kohteet ovat helpoimpia, kun taas vaikeimpia ovat puuta.
Staattinen tartuvuus: Static voi takerruttaa tällä kyvyllä ihmisiä tai esineitä maahan, lisäksi hän voi magnetisoida maaperää.
Sähkötainnutinisku: Sähköinen isku on useimmiten käytössä lähikamppailuissa, jonka avulla se voi heittää vastustajan kauemmaksi.
Pallosalama: Sähkömagneettinen energia tiivistettynä suureksi palloksi, jota Static useimmiten käyttää taistelujen aikana vihollisiin.
Novapurkaus: Static käyttää kyseistä voimaa harvemmin, jonka hän luo johdosta. Johdon räjähtäessä se luo kirkkaan valon, joka useimmiten sokaisee vihollisen.
Sähkömagneettinen pulssi: Tämä kyky auttaa oikosulkemaan kaiken elektroniset laitteet.